**Hajdúszoboszlói Polgármesteri Hivatal**

**Gazdasági Iroda**

**4200 Hajdúszoboszló, Hősök tere 1.**

Ügyiratszám: HSZ/3616-2/2024.

**K I V O N A T**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága 2024. február 21-én tartott nyílt ülésének jegyzőkönyvéből**

Előterjesztés napirendre vétele:

**12/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága az *Előterjesztés******a Luther utca 47. szám alatti garázsokra vonatkozó elővásárlási jogról történő lemondásáról* című anyagot napirendre veszi.**

Napirend:

**13/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága elfogadta a módosított napirendi javaslatot.**

**Napirend:**

1. Előterjesztés Hajdúszoboszlói Gyermeksziget Bölcsőde működésén belül a gazdálkodása szabályosságának, hatékonyságának ellenőrzése.(csak bizottsági anyag)

Előterjesztő: dr. Morvai Gábor jegyző

1. Előterjesztés Hajdúszoboszlói Városi Televízió működésén belül a gazdálkodása szabályosságának, hatékonyságának ellenőrzése. (csak bizottsági anyag)

Előterjesztő: dr. Morvai Gábor jegyző

1. Előterjesztés készpénzkezelés ellenőrzése. (csak bizottsági anyag)

Előterjesztő: dr. Morvai Gábor jegyző

4 Előterjesztés a Hungarospa Hajdúszoboszlói Zrt. 2024. évi üzleti tervéről. (képviselő-testületi ülés 04. napirend)

Előterjesztő: dr. Zajdó Zsolt igazgatóság elnöke

5 Előterjesztés a Hajdúszoboszlói Turisztikai Nonprofit Kft. 2024. évi üzleti tervének és marketing kommunikációs tervének elfogadására. (képviselő-testületi ülés 05. napirend)

Előterjesztő: Lévay Enikő ügyvezető

1. Előterjesztés Hajdúszoboszló Város Önkormányzata Képviselő-testületének az önkormányzat 2023. évi költségvetéséről szóló 7/2023. (II. 23.) önkormányzati rendelete módosítására. (képviselő-testületi ülés 01. napirend)

Előterjesztő: Bárdos Ilona irodavezető

1. Előterjesztés Hajdúszoboszló Város Önkormányzatának 2024. évi költségvetési rendelete megalkotására. (képviselő-testületi ülés 02. napirend)

Előterjesztő: Czeglédi Gyula polgármester

1. Előterjesztés a rekortán pálya befedéséhez szükséges tulajdonosi hozzájárulásra. (képviselő-testületi ülés 07. napirend)

Előterjesztő: dr. Morvai Gábor jegyző

1. Előterjesztés gyermekvédelmi, szociális rendeletek módosítására és térítési díj felülvizsgálatára. (képviselő-testületi ülés 09. napirend)

Előterjesztő: dr. Morvai Gábor jegyző

1. Előterjesztés árverésen értékesítendő ingatlanokról. (képviselő-testületi ülés 11. napirend)

Előterjesztő: dr. Morvai Gábor jegyző

1. Előterjesztés helyiséghasználati megállapodás jóváhagyásáról. (képviselő-testületi ülés 12. napirend)

Előterjesztő: dr. Morvai Gábor jegyző

1. Előterjesztés vagyonkezelési szerződés módosításáról. (képviselő-testületi ülés 13. napirend)

Előterjesztő: dr. Morvai Gábor jegyző

1. Előterjesztés Liget utca végén lévő ingatlan hasznosításáról. (képviselő-testületi ülés 14. napirend)

Előterjesztő: dr. Morvai Gábor jegyző

1. Előterjesztés Bercsényi utcai árok tulajdonjog rendezéséről. (képviselő-testületi ülés 15. napirend)

Előterjesztő: dr. Morvai Gábor jegyző

1. Előterjesztés a József Attila utca 2092 hrsz-ú ingatlan csapadékvíz elvezetéséről. (képviselő-testületi ülés 16. napirend)

Előterjesztő: dr. Morvai Gábor jegyző

1. Előterjesztés a 2024. évi intézményfelújítási munkák előkészítéséről. (képviselő-testületi ülés 17. napirend)

Előterjesztő: Szilágyiné Pál Gyöngyi irodavezető

1. Előterjesztés a társasházak felújításának pénzügyi támogatásáról szóló 9/2020 (IV.23.) önkormányzati rendelet módosítására. (képviselő-testületi ülés 19. napirend)

Előterjesztő: Szilágyiné Pál Gyöngyi irodavezető

1. Előterjesztésa Luther utca 47. szám alatti garázsokra vonatkozó elővásárlási jogról történő lemondásáról (képviselő-testületi ülés napirendi anyaga)

Előterjesztő: dr. Morvai Gábor jegyző

Tájékoztatók, bejelentések

**1. napirend**

***Előterjesztés Hajdúszoboszlói Gyermeksziget Bölcsőde működésén belül a gazdálkodása szabályosságának, hatékonyságának ellenőrzése.(csak bizottsági anyag)***

**14/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága az Önkormányzat irányítása alá tartozó Hajdúszoboszlói Gyermeksziget Bölcsőde működésén belül a gazdálkodás szabályosságának, hatékonyságának belső ellenőrzéséről készített jelentést elfogadja.**

Határidő: azonnal

Felelős: jegyző, belső ellenőrzési vezető

**2. napirend**

***Előterjesztés Hajdúszoboszlói Városi Televízió működésén belül a gazdálkodása szabályosságának, hatékonyságának ellenőrzése. (csak bizottsági anyag)***

**15/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága az Önkormányzat irányítása alá tartozó Hajdúszoboszlói Városi Televízió működésén belül a gazdálkodás szabályosságának, hatékonyságának belső ellenőrzéséről készített jelentést elfogadja.**

Határidő: azonnal

Felelős: jegyző, belső ellenőrzési vezető

**3. napirend**

***Előterjesztés készpénzkezelés ellenőrzése. (csak bizottsági anyag)***

**16/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága a Polgármesteri Hivatalnál a Készpénzkezelés ellenőrzéséről készített jelentést elfogadja.**

Határidő: azonnal

Felelős: jegyző, belső ellenőrzési vezető

**4. napirend**

***Előterjesztés a Hungarospa Hajdúszoboszlói Zrt. 2024. évi üzleti tervéről. (képviselő-testületi ülés 04. napirend)***

**17/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága elfogadja a Hungarospa Hajdúszoboszlói Gyógyfürdő és Egészségturisztikai Zártkörűen Működő Részvénytársaság 2024. évi üzleti tervét.**

Határidő: 2024. február 22.

Felelős: bizottsági elnök

**5. napirend**

***Előterjesztés a Hajdúszoboszlói Turisztikai Nonprofit Kft. 2024. évi üzleti tervének és marketing kommunikációs tervének elfogadására. (képviselő-testületi ülés 05. napirend)***

**18/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága elfogadja a Hajdúszoboszlói Turisztikai Nonprofit Kft. 2024. évi üzleti tervét, a hozzátartozó marketingkommunikációs tervet, valamint támogatja a 2024. I. félévre tervezett marketing akciók, és a forgalomélénkítő kampány megvalósítását, az ehhez szükséges források – mindösszesen 37 millió forint összeg – biztosítását.**

Határidő: 2024. február 22.

Felelős: bizottsági elnök

**6. napirend**

***Előterjesztés Hajdúszoboszló Város Önkormányzata Képviselő-testületének az önkormányzat 2023. évi költségvetéséről szóló 7/2023. (II. 23.) önkormányzati rendelete módosítására. (képviselő-testületi ülés 01. napirend)***

**19/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja az önkormányzat 2023. évi költségvetéséről szóló 7/2023. (II.23.) önkormányzati rendelet módosítására előterjesztést és rendelettervezetet és javasolja elfogadásra a képviselő-testületnek az alábbiak szerint:**

**Rendelettervezet!**

„**Hajdúszoboszló Város Önkormányzata Képviselő-testületének .../2024. (II. 22.) önkormányzati rendelete**

**az önkormányzat 2023. évi költségvetéséről szóló 7/2023. (II. 23.) önkormányzati rendelete módosításáról**

Hajdúszoboszló Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében, a Magyarország 2024. évi központi költségvetéséről szóló 2023. évi LV. törvény 62. § (6) bekezdésében és a közszolgálati tisztviselőkről szóló 2011. évi CXCIX. törvény 234. § (3) és (4) bekezdésében kapott felhatalmazás alapján, az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011. (XII.31.) Kormányrendelet, a jogalkotásról szóló 2010. évi CXXX. törvény, a nemzeti köznevelésről szóló 2011. évi CXC. törvény, valamint Magyarország gazdasági stabilitásáról szóló 2011. évi CXCIV. törvény előírásaira figyelemmel, a Magyarország helyi önkormányzatairól szóló 2011. évi CLXXXIX. törvény 120. § (1) bekezdés a) pontjában biztosított véleményezési jogkörében eljáró Hajdúszoboszló Város Önkormányzata Képviselő-testületének Pénzügyi és Gazdasági Bizottsága, valamint az önkormányzat szervezeti és működési szabályzatáról szóló 18/2019. (XI.07.) önkormányzati rendelete 34. § (4) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottsága véleményének kikérésével az Önkormányzat 2023. évi költségvetéséről szóló 7/2023. (II. 23) önkormányzati rendelete módosításáról a következőket rendeli el:

**1. §**

Az önkormányzat 2023. évi költségvetéséről szóló 7/2023. (II. 23.) önkormányzati rendelet 2. § (1) bekezdése helyébe a következő rendelkezés lép:

„(1) A képviselő-testület a 2023. évi költségvetés **főösszegét 11.199.776 E Ft**-ban,

*a)* 7.142.527 E Ft működési célú bevétellel,

*b)* 7.006.046 E Ft működési célú kiadással,

*c)* 136.481 E Ft működési egyenleggel és

*d)* 2.525.517 E Ft felhalmozási célú bevétellel,

*e)* 4.193.730 E Ft felhalmozási célú kiadással,

*f)* - 1.668.213 E Ft felhalmozási egyenleggel

fogadja el.”

**2. §**

(1) Az önkormányzat 2023. évi költségvetéséről szóló 7/2023. (II. 23.) önkormányzati rendelet 1. melléklete helyébe az 1. melléklet lép.

(2) Az önkormányzat 2023. évi költségvetéséről szóló 7/2023. (II. 23.) önkormányzati rendelet 3. melléklete helyébe a 2. melléklet lép.

(3) Az önkormányzat 2023. évi költségvetéséről szóló 7/2023. (II. 23.) önkormányzati rendelet 4. melléklete helyébe a 3. melléklet lép.

(4) Az önkormányzat 2023. évi költségvetéséről szóló 7/2023. (II. 23.) önkormányzati rendelet 5. melléklete helyébe a 4. melléklet lép.

(5) Az önkormányzat 2023. évi költségvetéséről szóló 7/2023. (II. 23.) önkormányzati rendelet 6. melléklete helyébe az 5. melléklet lép.

(6) Az önkormányzat 2023. évi költségvetéséről szóló 7/2023. (II. 23.) önkormányzati rendelet 8. melléklete helyébe a 6. melléklet lép.

(7) Az önkormányzat 2023. évi költségvetéséről szóló 7/2023. (II. 23.) önkormányzati rendelet 9. melléklete helyébe a 7. melléklet lép.

(8) Az önkormányzat 2023. évi költségvetéséről szóló 7/2023. (II. 23.) önkormányzati rendelet 10. melléklete helyébe a 8. melléklet lép.

(9) Az önkormányzat 2023. évi költségvetéséről szóló 7/2023. (II. 23.) önkormányzati rendelet 11. melléklete helyébe a 9. melléklet lép.

(10) Az önkormányzat 2023. évi költségvetéséről szóló 7/2023. (II. 23.) önkormányzati rendelet 12. melléklete helyébe a 10. melléklet lép.

(11) Az önkormányzat 2023. évi költségvetéséről szóló 7/2023. (II. 23.) önkormányzati rendelet 13. melléklete helyébe a 11. melléklet lép.

(12) Az önkormányzat 2023. évi költségvetéséről szóló 7/2023. (II. 23.) önkormányzati rendelet 14. melléklete helyébe a 12. melléklet lép.

**3. §**

Ez a rendelet 2024. február 22-én 14 óra 20 perckor lép hatályba.”

Határidő: 2024. február 22.

Felelős: bizottsági elnök

**7. napirend**

***Előterjesztés Hajdúszoboszló Város Önkormányzatának 2024. évi költségvetési rendelete megalkotására. (képviselő-testületi ülés 02. napirend)***

Biró Anita önkormányzati képviselő módosító indítványa:

**20/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja Biró Anita önkormányzati képviselő módosító javaslatát, a Tokay utcán padkafolyóka kialakításának tervezésére 500.000 Ft biztosítását az általános tartalék keret terhére.**

Határidő: 2024. február 22.

Felelős: bizottsági elnök

Hajrá Hajdúszoboszló módosító indítványai:

**21/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága nem támogatja a Hajrá Hajdúszoboszló módosító javaslatát, közvilágítás bővítése külterületen, meglévő oszlopokra világítótestek felszerelésére 6 millió forint biztosítását a 2024. évi költségvetésben.**

Határidő: 2024. február 22.

Felelős: bizottsági elnök

**22/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága nem támogatja a Hajrá Hajdúszoboszló módosító javaslatát, a külterületi lakott dűlőutak javítására plusz 5 millió forint biztosítását a 2024. évi költségvetésben.**

Határidő: 2024. február 22.

Felelős: bizottsági elnök

**23/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága nem támogatja a Hajrá Hajdúszoboszló módosító javaslatát,** a **7-es körzetben (Alkotás, Gorkij, Gárdonyi Géza, Ádám és Kossuth utcákon) padkarendezésre 20 millió forint biztosítását a 2024. évi költségvetésben.**

Határidő: 2024. február 22.

Felelős: bizottsági elnök

**24/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága nem támogatja a Hajrá Hajdúszoboszló módosító javaslatát, gyermekek és diákok részére a 8. évfolyam befejezéséig, a hajdúszoboszlói diákok részére pedig nappali tagozatos tanulmányaik alatt ingyenes tömegközlekedés biztosítására kb. 1,5 millió forint tervezését a 2024. évi költségvetésben.**

Határidő: 2024. február 22.

Felelős: bizottsági elnök

**25/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága nem támogatja a Hajrá Hajdúszoboszló módosító javaslatát, a Roma Önkormányzat szociális rászorulók támogatására 1 millió Ft tervezését a 2024. évi költségvetésben.**

Határidő: 2024. február 22.

Felelős: bizottsági elnök

Jónás Kálmán önkormányzati képviselő módosító indítványa:

**26/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága nem támogatja Jónás Kálmán önkormányzati képviselő módosító javaslatát, a „Vitézi Rend Katasztrófavédelmi Század támogatására” további 700.000 Ft tervezését a 2024. évi költségvetésben.**

Határidő: 2024. február 22.

Felelős: bizottsági elnök

Biró Anita önkormányzati képviselő módosító indítványa:

**27/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága nem támogatja Biró Anita önkormányzati képviselő módosító javaslatát a Hajdúszoboszlói Kistérségi Szociális Szolgáltató Központ dolgozói részére további 5% béremelés biztosítására.**

**A Bizottság kéri a Hivatalt, hogy az összes intézményben legyen felülvizsgálva személyenként a dolgozók bére, és készüljön előterjesztés a következő hónapra arról, hogy az intézményekben azonos mértékű béremelésre hány millió forint pótelőirányzat tervezése szükséges, illetve hogy az érintett dolgozók béremelése 2024. január 01-ig visszamenőleg legyen biztosítva.**

Határidő: 2024. március havi képviselő-testületi ülés

Felelős: jegyző, intézményvezetők

Hajdúszoboszló város 2024. évi költségvetése

**28/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Hajdúszoboszló város 2024. évi költségvetésére előterjesztést, és javasolja elfogadásra Hajdúszoboszló Város Önkormányzata Képviselő-testületének az előterjesztés mellékletét képező rendelettervezettel együtt.**

Határidő: 2024. február 22.

Felelős: bizottsági elnök

**8. napirend**

***Előterjesztés a rekortán pálya befedéséhez szükséges tulajdonosi hozzájárulásra. (képviselő-testületi ülés 07. napirend)***

**29/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a rekortán pálya befedéséhez szükséges tulajdonosi hozzájárulásra előterjesztést és javasolja a képviselő-testületnek, hogy adja tulajdonosi hozzájárulását a 4200 Hajdúszoboszló, Kemping utca 1. szám alatt lévő 3529 helyrajzi számon nyilvántartott ingatlanon kisméretű rekortán futballpálya befedéséhez kapcsolódó beruházás megvalósításához, illetve annak hasznosítására (sportcélú hasznosítás a hasznos üzemidő végéig).**

Határidő: 2024. február 22.

Felelős: bizottsági elnök

**9. napirend**

***Előterjesztés gyermekvédelmi, szociális rendeletek módosítására és térítési díj felülvizsgálatára. (képviselő-testületi ülés 09. napirend)***

**30/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a gyermekvédelmi, szociális rendeletek módosítására és térítési díj felülvizsgálatára előterjesztést, és rendelettervezetet, és javasolja a képviselő-testületnek elfogadásra a 6/2023. (I. 26.) határozatával megállapított nyersanyagnormák közül a „Szociális étkezés” sorhoz tartozó összeg 2024. 04. 01-től 525 Ft-ról 580 Ft-ra emelését.**

Határidő: 2024. február 22.

Felelős: bizottsági elnök

**10. napirend**

***Előterjesztés árverésen értékesítendő ingatlanokról. (képviselő-testületi ülés 11. napirend)***

**31/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja az árverésen értékesítendő ingatlanokról előterjesztést és határozati javaslatot és javasolja elfogadásra a képviselő-testületnek az alábbiak szerint:**

**Hajdúszoboszló Város Önkormányzatának Képviselő-testülete hozzájárulását adja az alábbi ingatlanok árverésen történő értékesítéséhez:**

|  |  |  |  |  |
| --- | --- | --- | --- | --- |
| **Sorsz.** | **Ingatlan**  **helyrajzi száma** | **Ingatlan címe, megnevezése** | **Ingatlan területe (m2)** | **Ingatlan bruttó induló ára (Ft)** |
| **1.** | **7446** | **Rákóczi u. 177. lakóház, udvar, gazdasági épület, kereskedelmi és vendéglátó egység** | **telek: 1061**  **épület: 167** | **22.520.000** |
| **2.** | **4415** | **Kötelesi u. 34. beépítetlen terület** | **telek: 657** | **8.790.000** |
| **3.** | **6973/53** | **Galgócz sor beépítetlen terület** | **telek:17489** | **57.450.000** |
| **4.** | **5450** | **Deák Ferenc u. 3.** | **telek: 410**  **épület: 237** | **50.800.000** |

A feltüntetett induló ár az ÁFA-t tartalmazza.

**Az ingatlanok értékesítésére a Hajdúszoboszló város nemzeti vagyonáról szóló 10/2013. (IV.18.) önkormányzati rendelet előírásai alapján kerül sor.**

**A 3. számú ingatlanra vonatkozóan eredményes árverés esetén a nyertes pályázó vállalja, hogy az ingatlant bérleti joggal terhelten vásárolja meg, mely bérleti jogviszony 2025. április 27. napján szűnik meg. Az érintett terület vonatkozásában az Önkormányzat eredményes árverés esetén 10 év sport-és rekreációs célú hasznosítási kötelezettséget ír elő a nyertes pályázónak, mely feltétel nem teljesülése esetén az adásvételi szerződésben visszavásárlási jogot rögzít az eladó részére.**

**Hajdúszoboszló Város Önkormányzatának Képviselő-testülete utasítja az Önkormányzati Irodát az értékesítési eljárás lefolytatására.**

**Hajdúszoboszló Város Önkormányzatának Képviselő-testülete felhatalmazza a Polgármestert az adásvételi szerződések aláírására.**

Határidő: 2024. február 22.

Felelős: bizottsági elnök

**11. napirend**

***Előterjesztés helyiséghasználati megállapodás jóváhagyásáról. (képviselő-testületi ülés 12. napirend)***

**32/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a helyiséghasználati megállapodás jóváhagyásáról előterjesztést és határozati javaslatot és javasolja elfogadásra a képviselő-testületnek az alábbiak szerint:**

**Hajdúszoboszló Város Önkormányzata Képviselő–testülete az előterjesztésben megállapított feltételek mellett ingyenes használatba adja a Hajdúszoboszló Rákóczi u. 27. sz. alatt található ingatlan három kijelölt helyiségét a Hajdúszoboszlói Gyermeksziget Bölcsőde részére raktározás céljából. A helyiséghasználati megállapodás határozatlan időre szól azzal a kikötéssel, hogy a helyiséghasználat legalább 30 napos határidővel visszavonható, ha Hajdúszoboszló Város Önkormányzata Képviselő-testületének határozata alapján a helyiség más, fontos városi célra szükségessé válik.**

**A Képviselő-testület felhatalmazza a Polgármestert a helyiséghasználati megállapodás aláírására.**

Határidő: 2024. február 22.

Felelős: bizottsági elnök

**12. napirend**

***Előterjesztés vagyonkezelési szerződés módosításáról. (képviselő-testületi ülés 13. napirend)***

**33/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a vagyonkezelési szerződés módosításáról előterjesztést és módosított határozati javaslatot és javasolja elfogadásra képviselő-testületnek az alábbiak szerint:**

**Hajdúszoboszló Város Önkormányzatának Képviselő-testülete hozzájárul a Nemzeti Szakképzési és Felnőttképzési Hivatal, a Berettyóújfalui Szakképzési Centrum, valamint a Hajdúszoboszló Város Önkormányzata között 2019. július 26. napján létrejött vagyonkezelési szerződés 1. sz. módosításának aláírásához. A módosítás alapján Hajdúszoboszló Város Önkormányzata vagyonkezelésbe adja, a Berettyóújfalui Szakképzési Centrum pedig vagyonkezelésbe veszi a 4200 Hajdúszoboszló, Gönczy Pál u. 17. szám alatti 1555 hrsz-ú, az Önkormányzat kizárólagos tulajdonát képező kivett középiskola megjelölésű ingatlan 12343/17660-ad tulajdoni hányadát, mely tartalmazza az ugyanazon helyrajzi számon szereplő 61 m2 önkormányzati szolgálati lakást.**

**Hajdúszoboszló Város Önkormányzatának Képviselő-testülete felhatalmazza a Polgármestert az előterjesztés mellékletében található vagyonkezelési szerződés 1. sz. módosításának aláírására.**

Határidő: 2024. február 22.

Felelős: bizottsági elnök

**13. napirend**

***Előterjesztés Liget utca végén lévő ingatlan hasznosításáról. (képviselő-testületi ülés 14. napirend)***

**34/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Liget utca végén lévő ingatlan hasznosításáról előterjesztést és javasolja a képviselő-testületnek, adja hozzájárulását a Hajdúszoboszló Liget u.- Böszörményi u. sarkán található 2667/26 hrsz-ú ingatlan cca. 1,2 ha nagyságú terület nyilvános árverés útján történő bérbeadásához az alábbiak szerint:**

**- Bérleti szerződés időtartama: 2024. április 1. – 2024. december 31.**

**- Licitálás során az induló bérleti díj mértéke: 105.000 Ft/hó.**

**- A bérleti díjat a bérlő havonta fizeti meg bérbeadó által kiállított számla alapján.**

**- A bérlő az ingatlant kizárólag szabadidős tevékenység céljára hasznosíthatja.**

**- A bérlő köteles az általa birtokában tartott területet a jó gazda gondosságával használni, köteles a területet évente legalább két alkalommal kaszálni és valamennyi olyan munkát elvégezni, amely a föld használatával összefüggésben keletkezik, vagy hatósági előírás rögzíti. Amennyiben a használatból eredő állagromlást meghaladóan romlik a bérelt terület állapota és ez a bérlőnek felróható, úgy köteles a bérlő ezeket a károkat megtéríteni.**

**- A bérlő az ingatlanon csak olyan építményeket helyezhet el, amelyeket a bérleti idő lejártát követően el tud bontani és a területet eredeti állapotában vissza tudja adni a bérbeadó részére.**

**- A bérlő a bérleti ideje alatt az ingatlanrészt harmadik személy részére albérletbe nem adhatja.**

**- Az önkormányzati ingatlan használata során a vállalkozó feladata a terület körbekerítése, illetve annak megakadályozása, hogy illetéktelen személyek az ingatlan területére bejussanak.**

Határidő: 2024. február 22.

Felelős: bizottsági elnök

**14. napirend**

***Előterjesztés Bercsényi utcai árok tulajdonjog rendezéséről. (képviselő-testületi ülés 15. napirend)***

**35/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Bercsényi utcai árok tulajdonjog rendezéséről előterjesztést és javasolja a képviselő-testületnek adja hozzájárulását – a 10/2013. (IV. 18.) számú, Hajdúszoboszló Város nemzeti vagyonáról szóló önkormányzati rendelet 14. § (1) bekezdés b) pontjában foglaltakra tekintettel - a Hajdúszoboszló, 7280 hrsz-ú 131 m2 területű árok megnevezésű ingatlan értékesítéséhez a szomszédos 7279 hrsz-ú ingatlan tulajdonosai részére az alábbiak szerint:**

**- A 7280 hrsz-ú ingatlan az értékesítéssel egyidejűleg, a Helyi Építési Szabályzat által előírt építési övezeteknek megfelelően összevonásra kerül a 7279 hrsz-ú ingatlannal.**

**- Az ingatlan eladási ára: 300.000 Ft.**

**- A vételárat a vevő az adásvételi szerződés aláírásával egyidejűleg fizeti meg az eladó számlájára.**

Határidő: 2024. február 22.

Felelős: bizottsági elnök

**15. napirend**

***Előterjesztés a József Attila utca 2092 hrsz-ú ingatlan csapadékvíz elvezetéséről. (képviselő-testületi ülés 16. napirend)***

**36/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a József Attila utca 2092 hrsz-ú ingatlan csapadékvíz elvezetéséről előterjesztést és határozati javaslatot és javasolja elfogadásra a Képviselő-testületnek az alábbiak szerint:**

**Hajdúszoboszló Város Önkormányzatának Képviselő-testülete, mint a Hajdúszoboszló 2472 és 2475/19 hrsz-ú ingatlanok tulajdonosi jogának gyakorlója, tulajdonosi hozzájárulását adja a Hajdúszoboszló, József Attila utca 2092 hrsz-ú ingatlanon keletkező csapadékvíz elvezetése a Tender Terv Kft. által készített T-00290-2022-M-CS számú kiviteli tervben foglaltaknak megfelelően kivitelezésre kerüljön, az alábbi feltételek mellett:**

**1./ A Hajdúszoboszló 2472 és 2475/19 hrsz-ú ingatlanon lévő aszfaltozott út, parkoló, kerékpárút- és járda, térkövezett sétány alatt a vezetéket a HSZ/848-2/2024 ügyiratszámú közútkezelői hozzájárulásban foglaltak szerint valósítsa meg a kivitelező.**

**2./ A csapadékvíz elvezető vezeték nyomvonala keresztezi a 2475/19 hrsz.-ú sétány mellett párhuzamosan futó, a fürdőt kiszolgáló belső közművezetékeket, melyekre kivitelezés során a beruházónak figyelemmel kell lennie.**

**3./ A csapadékvíz elvezető vezeték nyomvonala keresztezi a Hajdúszoboszló Város Önkormányzata által korábban, pályázat alapján bérbe adott területet a 2475/19 hrsz-on. Ennek megfelelően a beruházó a vezetéket kizárólag oly módon fektetheti le, hogy az nem zavarja a bérlő által már megvalósított és a jövőben megvalósítandó fejlesztési terveit, illetve a kávézó működését.**

**4./ A beruházó a kivitelezési munkálatait csak idegenforgalmi időszakon (június 1. - szeptember 30.) kívüli időpontban végezheti.**

**5./ A csapadékvíz vezeték bekötési pontja a sósvíztározóba (Csónakázó-tó) idegenforgalmi szempontból kiemelt helyen van, ezért a beruházónak a bekötési pontot és annak környezetét baleset-megelőzési és esztétikai szempontból a Hungarospa Zrt. és a Városfejlesztési Iroda munkatársaival egyeztetett módon kell kialakítania.**

**Hajdúszoboszló Város Önkormányzatának Képviselő-testülete felhatalmazza a Polgármestert a tulajdonosi hozzájárulás aláírására.**

Határidő: 2024. február 22.

Felelős: bizottsági elnök

**16. napirend**

***Előterjesztés a 2024. évi intézményfelújítási munkák előkészítéséről. (képviselő-testületi ülés 17. napirend)***

**37/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a 2024. évi intézményfelújítási munkák előkészítéséről előterjesztést és az intézmény-felújítási munkálatok tervezett ütemét, és javasolja a képviselő-testületnek, hogy az elvégzendő munkálatok meghatározása érdekében intézményfelújítást előkészítő munkacsoportot hozzon létre az alábbi tagok részvételével:**

**Mester József**

**Harsányi István**

**dr. Kovács Gergely**

**Kanizsay György Béla**

**Szilágyiné Pál Gyöngyi**

**Kovács Zoltán**

**Kiss Andrea**

Határidő: 2024. február 22.

Felelős: bizottsági elnök

**17. napirend**

***Előterjesztés a társasházak felújításának pénzügyi támogatásáról szóló 9/2020 (IV.23.) önkormányzati rendelet módosítására. (képviselő-testületi ülés 19. napirend)***

**38/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a társasházak felújításának pénzügyi támogatásáról szóló 9/2020 (IV.23.) önkormányzati rendelet módosítására előterjesztést és rendelettervezetet és javasolja elfogadásra a képviselő-testületnek az alábbika szerint:**

**Rendelettervezet!**

**„Hajdúszoboszló Város Önkormányzata Képviselő-testületének .../2024. (II. 22.) önkormányzati rendelete**

**a társasházak felújításának pénzügyi támogatásáról szóló 9/2020. (IV. 23.) önkormányzati rendelete módosításáról**

Hajdúszoboszló Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói jogkörében, a Magyarország helyi Önkormányzatairól szóló 2011. évi CLXXXIX. törvény 13. § (1) bekezdés 1. pontjában foglalt feladatkörében eljárva, Hajdúszoboszló Város Önkormányzata Képviselő-testületének az önkormányzat szervezeti és működési szabályzatáról szóló 18/2019. (XI. 7.) önkormányzati rendelete 4. melléklete alapján a Városfejlesztési és Műszaki Bizottság, a Pénzügyi és Gazdasági Bizottság, valamint Jogi, Igazgatási és Ügyrendi Bizottság véleményét kikérve a társasházak energetikai és városképi felújításának pénzügyi támogatásáról szóló 9/2020. (IV. 23.) önkormányzati rendelete módosításáról a következőket rendeli el:

**1. §**

A társasházak felújításának pénzügyi támogatásáról szóló 9/2020. (IV. 23.) önkormányzati rendelet 2. § (3) bekezdése helyébe a következő rendelkezés lép:

„(3) Egy társasház a tárgyévben csak egy pályázatot nyújthat be. A jelen rendelet alapján támogatásban részesített társasház az általa benyújtott szakmai és pénzügyi beszámoló elfogadását követő 5 éven túl nyújthat be újabb pályázatot.”

**2. §**

Ez a rendelet 2024. február 23-án lép hatályba.”

Határidő: 2024. február 22.

Felelős: bizottsági elnök

**18. napirend**

***Előterjesztés a Luther utca 47. szám alatti garázsokra vonatkozó elővásárlási jogról történő lemondásáról (képviselő-testületi ülés napirendi anyaga)***

**39/2024. (II.21.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Luther utca 47. szám alatti garázsokra vonatkozó elővásárlási jogról történő lemondásáról előterjesztést és határozati javaslatokat és javasolja elfogadásra a Képviselő-testületnek az alábbiak szerint:**

1. **Hajdúszoboszló Város Önkormányzatának Képviselő-testülete nyilatkozza, hogy a Hajdúszoboszló Luther u. 47. szám alatt lévő, 5853 hrsz-ú lakóház, udvar megnevezésű ingatlanon található 14 m2 alapterületű garázs 1/1-ed tulajdoni hányadára vonatkozóan, a 2024.02.15. napján Czeglédi Antal eladó és a Hajdúszoboszlói Városgazdálkodási Nonprofit Zrt. vevő között létrejött adásvételi szerződésre vonatkozóan Hajdúszoboszló Város Önkormányzata lemond elővásárlási jogáról.**
2. **Hajdúszoboszló Város Önkormányzatának Képviselő-testülete nyilatkozza, hogy a Hajdúszoboszló Luther u. 47. szám alatt lévő, 5853 hrsz-ú lakóház, udvar megnevezésű ingatlanon található 14 m2 alapterületű garázs 1/1-ed tulajdoni hányadára, a 2024.02.15. napján Elek János eladó és a Hajdúszoboszlói Városgazdálkodási Nonprofit Zrt. vevő között létrejött adásvételi szerződésre vonatkozóan Hajdúszoboszló Város Önkormányzata lemond elővásárlási jogáról.**
3. **Hajdúszoboszló Város Önkormányzatának Képviselő-testülete nyilatkozza, hogy a Hajdúszoboszló Luther u. 47. szám alatt lévő, 5853 hrsz-ú lakóház, udvar megnevezésű ingatlanon található 14 m2 alapterületű garázs 1/1-ed tulajdoni hányadára, a 2024.02.15. napján Márton Károlyné Halmai Ágnes eladó és a Hajdúszoboszlói Városgazdálkodási Nonprofit Zrt. vevő között létrejött adásvételi szerződésre vonatkozóan Hajdúszoboszló Város Önkormányzata lemond elővásárlási jogáról.**
4. **Hajdúszoboszló Város Önkormányzatának Képviselő-testülete nyilatkozza, hogy a Hajdúszoboszló Luther u. 47. szám alatt lévő, 5853 hrsz-ú lakóház, udvar megnevezésű ingatlanon található 14 m2 alapterületű garázs 1/1-ed tulajdoni hányadára, a 2024.02.15. napján Mohácsi József Zoltán eladó és a Hajdúszoboszlói Városgazdálkodási Nonprofit Zrt. vevő között létrejött adásvételi szerződésre vonatkozóan Hajdúszoboszló Város Önkormányzata lemond elővásárlási jogáról.**
5. **Hajdúszoboszló Város Önkormányzatának Képviselő-testülete nyilatkozza, hogy a Hajdúszoboszló Luther u. 47. szám alatt lévő, 5853 hrsz-ú lakóház, udvar megnevezésű ingatlanon található 14 m2 alapterületű garázs 1/1-ed tulajdoni hányadára, a 2024.02.15. napján Sarkadi Csaba eladó és a Hajdúszoboszlói Városgazdálkodási Nonprofit Zrt. vevő között létrejött adásvételi szerződésre vonatkozóan Hajdúszoboszló Város Önkormányzata lemond elővásárlási jogáról.**

**A Képviselő-testület felhatalmazza a Polgármestert a lemondó nyilatkozatok aláírására.**

Határidő: 2024. február 22.

Felelős: bizottsági elnök

**K.m.f**

**Harsányi István sk. Mester József sk.**

***bizottsági elnök bizottsági elnökhelyettes***

A kivonat hiteléül:

Hajdúszoboszló, 2024. március 04.

Balla Lászlóné

*leíró*